

**REPUBLIKA HRVATSKA**

**GRAD ZAGREB**

**GRADSKI URED ZA PROSTORNO UREĐENJE,**

**IZGRADNJU GRADA, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel za komunalno redarstvo**

**Zagreb, Sigetje 2**

KLASA: UP/I-363-04/19-16/24

URBROJ: 251-13-81-3/017-20-7

Zagreb, 23.1.2020.

Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 4863/1, k.o. Mikulići, Fraterščica 70, u Zagrebu, suvlasništvo Mira Sabljića, Zagreb, Frateršćica 73/A i nepoznatog suvlasnika, temeljem članka 34. stavka 3. Zakona o općem upravnom postupku ( Narodne novine broj: 47/09 ), po službenoj dužnosti, donosi

Z A K L J U Č A K

1. Nepoznatom suvlasniku zemljišta na 4863/1, k.o. Mikulići, Fraterščica 70, u Zagrebu, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će nepoznatog vlasnika u postupku uklanjanja ruševina zgrada na k.č.br. 4863/1, k.o. Mikulići, Fraterščica 70, u Zagrebu.

Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 5.1.2019. u 9,25 sati, utvrđeno je da se na k.č.br. 4863/1, k.o. Mikulići, Fraterščica 70, u Zagrebu 29, nalaze tri ruševine zgrada, i to ulična zgrada, prizemnica s podrumom, izrađena od cigle, prema posjedovnom listu broj: 2539 površine 104,0 m2, oštećenih zidova, oštećenog krova i krovne konstrukcije, dvorišna zgrada, prizemnica izrađena od cigle, prema posjedovnom listu broj: 2539 površine 74,0 m2, oštećenih zidova, oštećenog krova i krovne konstrukcije i dvorišna zgrada izrađena od cigle, prema posjedovnom listu broj: 2539 površine 26,0 m2, oštećenih zidova, oštećenog krova i krovne konstrukcije.

Zgrade su zbog oštećenja izgubile svoja svojstva zbog čega nisu prikladne za uporabu sukladno svojoj namjeni.

Uvidom u ZK uložak broj: 6956, k.o. Gornje Vrapče, utvrđeno je da su suvlasnici zemljišta na kome se zgrade nalaze Sabljić Dragojka, Zagreb, Frateršćica 73/A i Sabljić Miro, Zagreb, Frateršćica 73/A.

Uvidom u Registar kulturnih dobara Republike Hrvatske utvrđeno je da zgrade nisu upisane u Registar kulturnih dobara Republike Hrvatske da se ne nalaze u kulturno-povijesnoj cjelini upisanoj u taj Registar niti se ne nalaze na arheološkom nalazištu.

Dana 9.5.2019. godine, sastavljen je zapisnik suvlasnikom Mirom Sabljićem, Zagreb, Frateršćica 73/A, koji je na zapisnik izjavio da je njegova majka Sabljić Dragojka preminula 17.12.2018. godine, i da ostavinski postupak još nije završen, da je namjena ulične zgrade bila stambena a dvorišnih zgrada gospodarska namjena, da se ne koriste više od pet godina sukladno svojoj namjeni, da se slaže da su dvorišne zgrade ruševine ali da ulična zgrada nije, te da ukoliko budu morali rušiti mole rok od tri godine za uklanjanje, da se obavezuje da će po završetku ostavinske rasprave donijeti na uvid rješenje o nasljeđivanju te da se sva pismena mogu dostavljati na adresu Iva Eranović, Zagreb, Fraterščica 73A.

Budući je suvlasnik Miro Sabljić na zapisnik izjavio da ulična zgrada nije ruševina zgrade, na zahtjev ovog Ureda tvrtka OSTRKON d.o.o., Zagreb, Ulica grada Vukovara 60, Domagoj Špoljarić, dipl.ing. građ., stalni sudski vještak za graditeljstvo, dostavila je NALAZ I MIŠLJENJE o uličnoj zgradi u kome se navodi:

„Predmetna zgrada je oštećena te je izgubila temeljni zahtjev za građevinu u smislu mehaničke otpornosti i stabilnosti, ista predstavlja opasnost za život i zdravlje ljudi te bi istu bilo uputno ukloniti“.

Dana 23.1.2020. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika nepoznatom suvlasniku zemljišta na k.č.br. 4863/1, k.o. Mikulići, Fraterščica 70, u Zagrebu.

Članak 34. stavak 3. Zakona o općem upravnom postupku („Narodne novine“, broj: 47/09 ), propisuje: kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Budući da do dana 23.1.2020. godine, suvlasnik Miro Sabljić nije dostavio rješenje o nasljeđivanju iza pokojne Dragojke Sablji, niti je uvidom u evidenciju Ministarstva financija utvrđen nasljednik pokojne Dragojke Sablji, odnosno suvlasnik zemljišta na kome se nalaze predmetne ruševine zgrada, a radi se o ruševinama zgrada koju je potrebno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.